เจ็บปีกมดลูกด้านขวา หลังจากมีเพศสัมพันธ์ ประจำเดือนมาไม่ปกติ มาไม่เคยตรงเดือน 2เดือนมาที 4เดือนมาที เดือนนึงมา2ที อาการตอนนี้คือ ช่วงนี้เลือดมาบ่อย ไม่ได้มาแบบประจำเดือนนะคะมาแบบ กระปริ กระปรอย มาน้อย มาวันเว้นวัน สองสามวันมาที เป็นแบบนี้มาเกือบเดือนแล้วค่ะตกขาวสีเปลี่ยน เริ่มมีกลิ่น หนูควรทำแบบไหนดีคะ
สวัสดีค่ะ อาการที่นานๆ ประจำเดือนมาสักครั้ง ร่วมกับมีเลือดออกกะปริดกะปรอย มีตกขาวสีผิดปกติ มีกลิ่น และปวดท้องน้อยด้านขวาอาจเกิดจากมีการอักเสบของมดลูก หรือการมีอุ้งเชิงกรานอักเสบซึ่งเป็นสาเหตุหนึ่งที่ทำให้ประจำเดือนไม่มาได้ซึ่งส่วนใหญ่เป็นผลจากการติดเชื้อโรคติดต่อทางที่มาจากการมีเพศสัมพันธ์ เช่น เชื้อหนองในเชื้อคลาไมเดีย เชื้อมัยโคพลาสมา เป็นต้นโดยเชื้อโรคจะผ่านจากช่องคลอดเข้าไปในโพรงมดลูกและทำให้เกิดการอักเสบติดเชื้อตามมาเป็นต้นซึ่งจะมีอาการคือ มีตกขาวที่ผิดปกติ ปวดท้องน้อย กดเจ็บท้องน้อย เจ็บขณะมีเพศสัมพันธ์ ปวดหรือแสบขณะปัสสาวะ มีเลือดออกจากช่องคลอดผิดปกติ หรืออาจไม่มีประจำเดือนมาได้ มีไข้ อ่อนเพลีย เป็นต้นนอกจากนี้ยังอาจเกิดจากสาเหตุอื่นๆ ได้ เช่น มะเร็งปากมดลูก มะเร็งเยื่อบุโพรงมดลูก เป็นต้นดังนั้นแนะนำให้ไปพบสูติ-นรีแพทย์เพื่อตรวจและรักษานะคะ หากเป็นมดลูกอักเสบหรืออุ้งเชิงกรานอักเสบ ก็จะรักษาด้วยการทานยาหรือฉีดยาปฏิชีวนะอย่างต่อเนื่อง และติดตามอาการเป็นระยะๆ ค่ะ